লক্ষ্যণীয় হলো, মিশরের ষড়যন্ত্রকারিরাও আজ একই পথ ধরেছে। ১৯৪৭ সালে ঔপনিবেশিক শত্রুদের দখলদারি পাকিস্তানের উপর থেকে শেষ হলেও তাদের প্রশিক্ষণপ্রাপ্ত সেনাবাহিনী, আমলাবাহিনী ও বিচারকবাহিনীর দখলদারি শেষ হয়নি। বরং সেনাপল্লি, আমলাপল্লি এবং আদালত পল্লিগুলি ছিল পাশ্চাত্যের সেক্যুলার ধ্যানধারনার অভয়-অরণ্য। সমগ্র দেশ থেকে সেগুলো ছিল বিচ্ছিন্ন দ্বীপ। দেশজুড়ে গণতন্ত্র ও ইসলামের পক্ষে হাওয়া বইতে শুরু হলেও সেনাপল্লি, আমলাপল্লি এবং আদালত পাড়াতে তা ছিল না। বরং সেনা-অফিসার ও আমলাদের ক্লাবে চলতো মদ্যপান ও নাচগানসহ সেক্যুলার সংস্কৃতির চর্চা। পঞ্চাশের দশকের মাঝামাঝিতে মহম্মদ আলী বোগরা যখন পাকিস্তানের প্রধানমন্ত্রি তখন পাকিস্তানের গণপরিষদ একটি শাসনন্ত্র তৈরীর কাজ প্রায় সমাধা করেই ফেলেছিল। সে মুহুর্তে ঘাতক হামলাটি আসে আমলা থেকে পাকিস্তানের প্রেসিডেন্ট পদে আসীন জনাব গোলাম মহম্মদের পক্ষ থেকে। তিনি শুরু থেকেই ছিলেন ব্রিটিশের আমলা। ব্রিটিশ সাম্রাজ্যের সেবাই ছিল তার একমাত্র কাজ। পাকিস্তানের পক্ষে উপমহাদেশের মুসলমানগণ যখন রাস্তায় নেমেছেন এবং হিন্দু সন্ত্রাসীদের হামলার মুখে লড়কে লেঙ্গে পাকিস্তান বলে যখন নারা লাগিয়েছেন তখন কিন্তু গোলাম মুহাম্মদের মত আমলারা একটি বারের জন্যও রাস্তায় নামেননি। ফলে পাকিস্তানের মূল সমস্যাটি বুঝার সামর্থ তাদের ছিল না। দরদও ছিল না। গণপরিষদ যে কত কষ্টের ফসল এবং তার গুরুত্ব যে কত বিশাল সে সমঝবুঝ তার ছিল না। ফলে এক কলমের খোঁচায় তিনি পাকিস্তানের গণপরিষদরেক বিলুপ্ত ঘোষণা করেন। মুহুর্তের মধ্যে ক্ষমতাহীন করে দেন দেশের রাজনৈতিক নেতৃবৃন্দকে। তাঁর সে সিদ্ধান্তের বিরুদ্ধে ফরিদপুরের মৌলবী তমিজুদ্দীন খান মামলা দায়ের করেছিলেন। কিন্তু গোলাম মহম্মদের পক্ষ নেন তৎকালীন প্রধান বিচারপতি জাস্টিস মুনির। গণপরিষদের বিলুপ্তি ঘোষণাকে তিনি সঠিক বলে রায় দেন। জনগণের নির্বাচিত প্রতিষ্ঠানের বিরুদ্ধে বেসামরিক আমলা ও আদালত সেদিন একাকার হয়ে যায়। এরপর ১৯৫৬ সালে নিজামে ইসলাম দলের চৌধুরি মুহাম্মদ আলী যখন পাকিস্তানের প্রধানমন্ত্রি তখন সরকারি ও বেসরকারি উভয় দলের সম্মতিতে পালামেন্টারী প্রথার শাসনতন্ত্র রচিত হয়। সে শাসনতন্ত্রের অধিনে আওয়ামী লীগ নেতা সহরোয়ার্দী প্রধানমন্ত্রিও হযেছিলেন এবং বলেছিলেন শাসতন্ত্রে পূর্ব পাকিস্তানের ৯৮% শায়ত্বশাসন দেয়া হয়েছে বলেও ঘোষণা দিয়েছিলেন। কিন্ত সে শাসনতন্ত্র দেশের সামরিক আমলাদের ভাল লাগেনি। কারণ তারা ছিলেন ঔপনেবেশিক ব্রিটিশদের হাতে প্রশিক্ষণপ্রাপ্ত সবচেয়ে কট্ট্রোর সেক্যুলার। ১৯৫৬য়ের শাসনতন্ত্রে বিধিবদ্ধ ছিল পাকিস্তান হবে ইসলামি প্রজাতন্ত্র, এর কোন আইনই কোরআন ও সূন্নাহর বিরুদ্ধে হতে পাররে না। ফলে মদ্যপায়ী জেনারেলদের পক্ষে সে সংবিধান মেনে নেয়া অসম্ভব ছিল। ফলে জেনারেল এস্ককেন্দার মির্জা ১৯৫৬য়ের সে সংবিধানকে বিলুপ্ত করেন এবং সামরিক শাসন জারি করে হাতে দেশের দখলদারি নেন। শাসনতান্ত্রিক ভাবে তখনই দেশটিকে পঙ্গু করা হয়। জেনারেল এস্ককেন্দার মির্জাকে হটিয়ে পরে আসেন জেনারেল আ্ইয়ুব খান। তিনি চালু করেন তাঁর ১১ বছরের স্বৈরাচারি শাসন। একই নাটক বার বার অনুষ্ঠিত হয়েছে তুরস্কে। সে দেশে ইসলামী চেতনাধারি নাজিম উদ্দীন আরকানের প্রধানমন্ত্রিত্ব সেদেশের সেক্যুলার জেনারেলগণ মেনে নিতে পারেনি। তাঁকে শুধু গদি থেকেই শুধু হঠায়নি, তাঁকে দীর্ঘকাল কারারুদ্ধও করেছে। এবং নিষিদ্ধ করেছে তাঁর দলকে। সে নিষিদ্ধকরণকে বৈধতা দিয়েছে দেশের আদালত। শুধু তাই নয়, জনসভায় মুসলিম জাগরণমূলক একটি কবিতা পাঠের অপরাধে আদালত কারাবাসে পাঠিয়েছে তুরস্কের আজকের প্রধানমন্ত্রী জনাব রজব তৈয়ব আরদোগানকে। ইসলামের বিরুদ্ধে বিচারকগণও যে কতটা অবিবেচক এ হলো তার নমুনা। মুসলিম ইতিহাসের দেশধ্বংসী বড় বড় অপরাধগুলো তাই চোরডাকাতদের হাতে হয়নি। রাস্তার সন্ত্রাসীদের হাতেও হয়নি। বরং হয়েছে সেনাবাহিনী, বিচারকবাহিনী ও আমলাবাহিনীদের হাতে। মনে হচ্ছে আজকের মিশরে সেটিই শুরু হয়েছে। মিশরের বর্তমান ঘটনাবলিকে বুঝার জন্য পাকিস্তান ও তুরস্কের ইতিহাস জানাটি এজন্যই জরুরী।